Sven Rydell. Sven Åke Albert Rydell () (1905-yil 14-yanvar—1975-yil 4-aprel)—shved futbolchisi. Sven Rydell hujumchi sifatida oʻynagan. U 1920—1934-yillar oraligʻidagi faoliyati davomida "Holmens IS", "Örgryte IS" va "Redbergslids IK" futbol klublari safida maydonga tushgan. Sven Rydell 1923—1932-yillar oraligʻida xalqaro oʻyinlarda Shvetsiya milliy futbol terma jamoasi uchun 43 ta oʻyinda maydonga tushgan va 49 ta gol urishga muvaffaq boʻlgan. 1924-yilgi yozgi Olimpiada oʻyinlarida Shvetsiya milliy futbol terma jamoasi bronza medaliga sazovor boʻlgan. Ushbu Olimpiadada Sven Rydell beshta gol urgan. 2014-yil sentabr oyida Zlatan Ibragimovich Sven Rydellning rekordini ortda qoldirgunga qadar u 80 yildan ko‘proq vaqt davomida Shvetsiya milliy futbol terma jamoasi uchun eng yaxshi to‘purar bo‘lgan. Klublardagi faoliyati. Sven Rydell "Örgryte IS", "Redbergslids IK" va "Holmens IS" futbol klublarida oʻynagan. Rydell Shvetsiya milliy futbol terma jamoasi safida 9 ta xet-trik qayd etgan edi. Xalqaro oʻyinlardagi faoliyati. Raydell 1920—1930-yillar oraligʻida Shvetsiya milliy futbol terma jamoasi safida 43ta oʻyinda maydonga tushib, 49 ta gol urishga muvaffaq boʻlgan. Uning xalqaro oʻyinlardagi 49 ta goli 80 yildan ortiq vaqt davomida milliy rekord boʻlib qolgan. Sven Rydell hech qachon Jahon chempionatida oʻynash imkoniyatiga ega boʻlmagan. Uning jahon sahnasidagi yagona ishtiroki 1924-yilgi Yozgi Olimpiada oʻyinlarida boʻlgan. Olimpiadada Shvetsiya milliy futbol terma jamoasi bronza medalini qoʻlga kiritgan. U 2014-yilning 4-sentyabriga qadar Shvetsiya milliy futbol terma jamoasi tarixidagi eng yaxshi to‘purar bo‘lgan. Bu sanada Zlatan Ibragimovich xalqaro maydondagi 50-golini urib, undan o‘zib ketgan. Ammo Sven Rydell Shvetsiya termasi uchun xet-trik (toqqizta) qayd etish bo‘yicha rekordchi hisoblanadi. 1931-yilda Daniya milliy futbol terma jamoasiga qarshi o‘tkazilgan xalqaro maydondagi ajoyib o‘yinidan so‘ng Rydell 1931-yilda Svenska Dagbladet oltin medali bilan taqdirlangan. Faoliyat statistikasi. Xalqaro. Xalqaro gollar